cyanic-selkie/wikianc huggingface dataset:
Optiese instrumente
Verkykers en teleskope
Die beeld van die objektief moet deur middel van die skerp stetmeganisme saamval met die voorwerpsbrandpunt van die okulêr, sodat die oog in sy rustende (ongeakkommodeerde) toestand kan bly. Die hoekvergroting (skynbare afstandvermindering) van 'n teleskoop of 'n verkyker is vir 'n afgeleë voorwerp gelyk aan die verhouding van die brandpuntafstande van die objektief (f1) en die okulêr (f2): Y = -f1 / f2. Met f1=20 cm en f2=2,5 cm word 'n instrument wat 8 maal vergroot is, dus verkry.
Die inligting oor die hoekvergroting en intreepupil (die deursnee van die objektief) word gewoonlik verskaf by die aan koop van teleskope en verkykers. 'n 8 X 40- verkyker het 'n vergroting van 8 maal en 'n intreepupil van 40 mm in deursnee. Die kwosiënt van albei getalle gee die deursnee van die ligbundel wat uit die okulêr kom (die uitgangpupil). in hierdie geval 40 mm/ 8= 5 mm. In daglig het die oogpupil (die iris) 'n deursnee van nagenoeg 2 tot 3 mm sodat die uitgaande ligbundel die hele iris benut, terwyl nog 'n mate van speling vir die posisie van die okulêr voor die oog gelaat word. In skemerlig word die oogpupil groter.
Sodra hy 5 mm groot is, moet die oogpupil presies agter die uitgangpupil gesentreer wees, omdat die geringste verskuiwing ten opsigte van mekaar tot gevolg sal hê dat 'n deel van die uitgaande ligbundel afgesny word. So sal die beeld minder helder wees en die gesigsveld beperk word. Namate die lig verder verswak, word die oogpupil al hoe groter (tot 10 mm), maar dit het natuurlik geen invloed nie, want die beperkende faktor is nou die uitgangpupil van die verkyker, wat verhoed dat meer lig deur die groot oogpupil gaan. 'n Nagkyker is 'n verkyker met 'n groot uitgangpupil (byvoorbeeld 7 mm by verkykers van 7 X 50 of 8 X 56). Hierdie verkykers gee bedags net so 'n helder beeld soos 'n normale verkyker, maar in skemerlig is hulle helderder. Die geheelbeeld van 'n verkyker is sirkelvormig met 'n gesigsveldhoek aan die oogkant van nagenoeg 25˚. Aan die voorwerpkant moet hierdie hoek deur die vergroting gedeel word.
Die gesigsveldhoek vir 'n verkyker wat 8 maal vergroot. beloop dus meestal 3° of 3,5˚ lig wat van buite hierdie gesigsveldhoek in die verkyker val, word in die wande van die verkyker geabsorbeer of val op die lensbuis (vinjetering). Wanneer 'n verkyker of teleskoop met 'n groter gesigsveldhoek verlang word (groothoekkyker), moet die deursnee van die okulêr vergroot word. Terselfdertyd moet meer van die lensfoute gekorrigeer word. Sulke instrumente is dus meer kompleks (meer lense word in die objektief gebruik) en ook baie duurder. Die voordeel van die groothoekinstrument is dat 'n voorwerp baie vinniger in sig gekry kan word en dit is veral nuttig by bewegende voorwerpe soos vliegtuie of voëls of by sportbyeenkomste.
Die totale beeld aan die voorwerpkant van die instrument (die gesigsveld) word soms in grade en soms as die deursnee van die veld op 'n afstand van 1 km gegee (byvoorbeeld 125 m). Verskillende tipes teleskope word vervaardig. Die astronomiese (of sterrekundige) teleskoop het 'n positiewe lensstelsel as okulêr. Die beeld daarvan is onderstebo en spieëlverkeerd. Vir sterrekundige waarneming en die landmeetkunde is dit egter nie van belang nie. By sport of by jag en dergelike skep dit natuurlik probleme, en vir sulke doeleindes word prismatiese teleskope ontwerp. Hulle het 'n stelsel van weerkaatsende prismas wat die beeld weer regop draai. Die prismas maak die instrument egter swaarder en duurder en ook minder helder, omdat ligverlies in die prismas plaasvind.
Die prismatiese beginsel word hoofsaaklik tot die konstruksie van verkykers beperk en dit kom dus neer op 2 afsonderlike, maar gekoppelde, teleskope (bekend as terrestriese teleskope) wat ten opsigte van konstruksie en skerptestelling noukeurig gesinchroniseer is. Die konstruksie is duur en delikaat, en moet aan hoë eise voldoen, veral ten opsigte van die ewewydigheid van die 2 optiese asse. Die afstand tussen die 2 asse moet nietemin verstelbaar wees omdat die afstand tussen mens se oë verskil.
Moderne massaproduksiemetodes het egter die vervaardiging van betreklik goedkoop prismatiese verkykers moontlik gemaak. Die beginsels van die astronomiese teleskoop word ook by sekere meetteleskope toegepas. Vir hierdie doel word daar voor die okulêr 2 kruisdrade of 21yne wat in 'n glasplaatjie gegraveer is, gemonteer. Die kruisdrade sny mekaar in die optiese as en in die voorwerpsbrandpunt van die okulêr. Die kruisdrade word dus skerp met die ongeakkommodeerde oog waargeneem en val saam met die beeld van die objektief.
Mikroskoop
'n Mikroskoop bestaan net soos 'n astronomiese teleskoop uit 'n positiewe objektief en 'n okulêr. Die omgekeerde spieëlbeeld is geen nadeel nie, aangesien hoofsaaklik stilstaande voorwerpe bekyk word. Die brandpuntafstand van die objektief is besonder klein, soms slegs enkele millimeters. Die voorwerp word baie naby die voorwerpsbrandpunt van die objektief gebring sodat 'n sterk vergrote beeld gevorm word wat van naby deur die okulêr bestudeer kan word.
Die hoekvergroting van die mikroskoop is gelyk aan die hoekvergroting van die okulêr vermenigvuldig met die lineêre vergroting van die objektief. Omdat die afstand tussen die objektief en die okulêr in 'n mikroskoop gestandaardiseer en bestendig is, word die vergrotingsvermoë slegs deur die brand puntafstande van die objektief en die okulêr bepaal. Die besonderhede kan op die lens verstrek word. Die hoekvergroting is dan gelyk aan 400/f1.f2, waar f2 en f2 die brandpuntafstande (in cm) van onderskeidelik die objektief en die okulêr is.
David Wilson (akteur)
David Wilson (gebore 26 Februarie 1949) is 'n Amerikaanse akteur, regisseur, en skrywer. Hy is bekend vir sy rolle in die rolprente Eddie and the Cruisers (1983) en Collar (2015).
Christy Cabanne
Christy Cabanne (16 April 1888 – 15 Oktober 1950) was 'n Amerikaanse regisseur, akteur, en skrywer. Hy was bekend vir sy rolle in die rolprente The Great Secret (1917), Fighting Through (1919), Storm Over the Andes (1935), en The Man Who Walked Alone (1945).
Dan Rowan
Dan Rowan (22 Julie 1922 – 22 September 1987) was 'n Amerikaanse vervaardiger en akteur. Hy was bekend vir sy rolle in die rolprente Once Upon a Horse... (1958) en The Maltese Bippy (1969), en in die televisiereekse Rowan & Martin's Laugh-In (1967) en Off to See the Wizard (1967).
Hohentwiel
Hohentwiel (afgelei van Kelties twiel "rots") is 'n berg en oorspronklike vulkaankeël met 'n hoogte van 686 meter bo seevlak in die Hegau, 'n landskap wes van die Bodenmeer in die deelstaat Baden-Württemberg (Duitsland).
Geskiedenis
Die Kelte was die eerste setlaars wat hulle op die Hohentwiel gevestig het. Die eerste verwysing na 'n versterking op die bergpiek dateer uit 912. Die vesting Hohentwiel strek oor meer as nege hektaar en is die grootste bouval van 'n Middeleeuse kasteel in Duitsland.
Geologie
Die Hohentwiel is die oorblyfsel van 'n vulkaan, wat sowat 10 miljoen jaar gelede aktief was. Die sagter gesteentes is eers gedurende die Ystyd- en die Warmtydperke, wat daarop gevolg het, deur gletsers en erosie verwyder. Hierdie proses het uiteindelik die uitgewerkte vulkaan se kraterpyp blootgelê.
Op die windwaartse westelike kant van die Ryngletser het die ou laag van tufsteen bewaar gebly. Die fonolietrots is deurtrek van talle natroliet-are. Hierdie mineraal is wêreldwyd net op die Hohentwiel en twee nabygeleë berge, Hohenkrähen en Mägdeberg, te vinde.
Fauna en flora
Die Hohentwiel is 'n natuurbewaringsgebied en 'n Bannwald ('n woud waarin nie gejag mag word nie). Die bouvalle, tuine en weivelde is 'n habitat vir bedreigde dier- en plantspesies. Sommige van die plantspesies het hulle oorsprong in die Middeleeuse burgtuin en het tot vandag bewaar gebly of selfs in die omgewing uitgebrei, soos byvoorbeeld die hysop (Hyssopus officinalis). Die herkoms van die Sjinese prei (Allium ramosum), wat onlangs in die rotse begin uitbrei het, is onbekend.
Arlene Martel
Arlene Martel (14 April 1936 – 12 Augustus 2014) was 'n Amerikaanse aktrise. Sy is bekend vir haar rolle in die rolprente Mighty Aphrodite (1995), Everyone Says I Love You (1996), en A Walk to Remember (2002), en in die televisiereeks Star Trek (1966).
Ciguatera
Ciguatera is die vergiftiging deur inname van die gifstof siguatoksien. Siguatoksien kom in alge in tropiese gebiede voor, veral in die Stille Oseaan en die noorde van die Karibiese See, waaronder die seë rondom Saba (Sababank), Sint Eustatius en Sint Maartin.
Visse eet die alge waarna die gifstof uiteindelik na mense wat vis eet oorgedra word. Groot roofvisse soos die barrakuda, bontpalings en tandbaars kan hoë konsentrasies van die gif bevat. Siguatoksien is hittebestand en word nie vernietig as die vis gekook of gebak word nie.
Algemene simptome is naarheid, braking, diarree, hoofpyn, spierpyn en hallusinasies. Daar bestaan geen spesifieke behandeling teen siguateravergiftiging nie. Slegs die simptome kan behandel word. Dit kan voorkom word deur nie vis uit risikogebiede te eet nie.
Orde van Ikhamanga
Die Orde van Ikhamanga is 'n Suid-Afrikaanse eerbetoning. Dit is op 30 November 2003 ingestel en word deur die President van Suid-Afrika toegeken aan presteerders in kuns, kultuur, literatuur, musiek, joernalistiek en sport (wat aanvanklik deur Orde van die Kremetart vereer is). Die orde bestaan uit drie klasse:
"Ikhamanga" is die Xhosa-naam vir die strelitziablom.
Antho involvens
Antho involvens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Noord-Fries
Noord-Fries (Frasch / Fresk / Freesk / Friisk, Duits: Nordfriesische Sprache) is 'n Wes-Germaanse taal wat deur sowat 10 000 mense hoofsaaklik in die Duitse deelstaat Sleeswyk-Holstein (distrikte Helgoland en Noord-Friesland) gepraat word.
Suidelike Orkneyeilande
Die Suidelike Orkneyeilande (Engels: South Orkney Islands, Spaans: Islas Orcadas del Sur) is 'n eilandgroep naby die Antarktiese Skiereiland tussen die Suidelike Atlantiese Oseaan in die noorde en die Suidelike Oseaan in die suide. Die Suidelike Orkneyeilande is in die suidooste van Suid-Amerika tussen die Scotiasee in die noorde en die Weddellsee in die suide geleë. In die noordweste is Vuurland met Kaap Hoorn, in die noorde die Falkland-eilande en in die noordooste Suid-Georgië en die Suidelike Sandwicheilande geleë.
Noord-Fries
Die naaste tale, wat nou aan Noord-Fries verwant is, is Oos- (hede net Saterland-Fries) en Wes-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.
Suidelike Orkneyeilande
Die Suidelike Orkneyeilande word deur Argentinië (Argentyns-Antarktika) en die Verenigde Koninkryk (Brits-Antarktiese Gebied) opgeëis en tot hul Antarktis-gebied gereken, maar omdat dit volgens internasionale reg nie erken word nie, val die eilande soos die res van Antarktika onder die saak van die Antarktis-verdrag. Die Suidelike Orkneyeilande is na Orkney, 'n eilandgroep langs die kus van Skotland, genoem.
Ron Roy (vervaardiger)
Ron Roy (gebore 28 Mei 1951) is 'n Amerikaanse akteur, regisseur, en vervaardiger. Hy is bekend vir sy rol in die televisiereeks Police Story (1973).
Bill Cable
Bill Cable (2 Mei 1946 – 7 Maart 1998) was 'n Amerikaanse akteur en skrywer. Hy was bekend vir sy rolle in die rolprente Pee-wee's Big Adventure (1985), What's Love (1987), Elvira: Mistress of the Dark (1988), en Basic Instinct (1992).
Tegniese Universiteit van München
Die Tegniese Universiteit van München of TUM (Duits: Technische Universität München) is 'n universiteit geleë in München, Duitsland. Dit is een van die grootste tegniese universiteite in Duitsland. Die universiteit het ongeveer 32 500 ingeskrewe studente. Die universiteit is in 1868 geopen.
Wüstiet
Wüstiet is 'n mineraal met formule. Dit is vernoem na die Duitse geoloog en paleontoloog Ewald Wüst (1875-1934).
As mineraal is dit taamlik seldsaam. Dit word in bepaalde meteoriete aangetref of anders het die mens dit meesal veroorsaak, byvoorbeeld in slakke.
Kristalstruktuur
Die ideale -struktuur is die haliet-struktuur (NaCl), maar dit is, altans onder drukke <10 GPa nie stabiel nie,. Onder 576 °C is dit ook 'n metastabiele fase wat ekssolusie (fase-uitskeiding) kan ondergaan in Fe en magnetiet.
Wüstiet wat as mineraal aangetref word, is nie-stoigiometriese en bevat daarom nie net -ione is sy rooster nie. (Wat bo 576 °C stabiel word is pleks van ). Die mineraal het 'n ingewikkelde defek-ordening. Die suurstofatome vorm 'n kubiese digpakking en soos in die geval van maghemiet is daar oktaëderholtes [ ]; en tetraëderholtes gevul. Indien leë holtes (defekte) met □ genoteer word kan die struktuur weergegee word as [1-3x2x-t □ x+t](t) waar 0.04<x<0,12 en 2,0<(x+t)/t<4,5 Merk op dat in ideale NaCl-struktuur alle oktaëderholtes alleenlik en geen van die tetraëderholtes gevul is nie. Watter ordening dit presies het hang af van die samestelling en die temperatuurgeskiedenis omdat daar korte-afstandsordening kan optree (klustering).
Antho inconstans
Antho inconstans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1925 deur Topsent.
Jurgens
Jurgens, Jurg en Jürgen is name wat afgelei is van die naam George. George is 'n Griekse naam afgelei van die woord "georgos" wat beteken landbouer of boer. Georgos is saamgestel uit die woorde "gea" wat aarde beteken en "ergon" wat arbeid beteken.
Constantius Chlorus
Constantius was van nederige afkoms. Hy was 'n uitnemende militaris en het spoedig tot die hoogste posisies in die leër gevorder. Omstreeks 289 trou hy met 'n dogter van Keiser Maximianus, en ignoreer so vir Helena, die moeder van sy seun Konstantyn. In 293 is hy bygevoeg tot die rykskollege deur Maximianus se kollega, Diocletianus. Hy is aangewys om te heers oor Gallië, waartydens hy Carausius en sy opvolger Allectus in die Romeinse provinsie Brittania verslaan het. Hy het ook veldtogte gevoer in die grensgebiede van die Rynrivier en die Alemanne en Franke verslaan. Toe die vervolging van Christene in 303 deur Diocletianus aangekondig is het Constantius beveel dat kerke afgebrand en vernietig moet word, maar nie aktief Christene vervolg in sy gebiede nie. Toe hy in Mei 305 'n senior keiser geword het het hy 'n suksesvolle strafkampanje teen die Pikte gevoer tot duskant die Muur van Antoninus. Hy sterf egter onverwags by Eboracum (York) in Julie die volgende jaar.
Na Constantius se dood het die leër, waarskynlik onder sy eie aanstigting, onmiddellik sy seun Konstantyn as keiser uitgeroep. Laasgenoemde het bygedra tot die ineenstorting van die Diocletiaanse tetrargie, wat op sy beurt 'n reeks burgeroorloë tot gevolg gehad het, wat slegs beëindig is toe Konstantyn uiteindelik die Romeinse Ryk onder sy bewind in 324 verenig het. Sy afstammelinge, die Konstantynse dinastie, het die ryk tot die dood van sy kleinseun Julianus in 363 regeer.
Sleutel van Salomo
thumb|240px|Een van die vele pentakels uit die Sleutel van Salomo- manuskripte. Dié een word genoem "Die Groot Pentagram" en kom voor in die Bodleian Library Michael MS. 276, ’n 17de-eeuse Italiaanse manuskrip. Die Sleutel van Salomo (Clavicula Salomonis) is ’n boek met towerspreuke wat aan Salomo toegeskryf word. Die eksemplare wat nou bekend is, stam uit die Middeleeue en later. Die boek bevat verskillende paragrawe en idees wat deur Talmoedtekste en die Joodse kabbala-onderwys geïnspireer is.
Dit is moontlik dat die Sleutel van Salomo latere werke geïnspireer het, soos die Lemegeton, ook bekend as die Klein Sleutel van Salomo, hoewel daar verskille tussen die twee boeke is. Wat die Lemegeton waarskynlik geïnspireer het, is beswerings en reinigingsrituele, en in ’n mindere mate die gebruik van magiese simbole.
Geskiedenis
Volgens die styl waarin die boek geskryf is, kan dit van die Middeleeue dateer. Baie boeke wat aan Salomo toegeskryf word, is tussen 1000 en 1453 geskryf en is beïnvloed deur die Kruistogte, en die invloed wat kabbaliste en Arabiese alchemiste op Europese towenaars en demonoloë gehad het.
Inhoud
Die Sleutel van Salomo is in twee boeke verdeel.
Detail
Die boek gee besonderhede oor hoe die ink berei moet word om magiese instrumente mee te teken wat nodig is vir die oproep van geeste. Die towenaar maak gebruik van dierlike bloed wat met ander stowwe gemeng is. Al die bestanddele wat nodig is vir die magiese tekeninge en amulette word in besonderhede beskryf, asook die benodigdhede om hulle skoon te maak en voor te berei. Die besweerder/oproeper moet ook homself reinig voor hy ’n eksperiment uitvoer – hierdie rituele word ook beskryf.
Volgens die boek moet diere geoffer word om geeste op te roep, soos in baie soortgelyke Middeleeuse boeke oor swartmagie voorkom. Die boek bevat ook eksperimente met onsigbaarheid, hoe ’n mens ander kwaad kan aandoen en die ideale tyd volgens astrologie om die rituele uit te voer.
Opvallend is dat die besweerder/oproeper moet bewys dat hy self vry van enige boosheid is voor hy ’n eksperiment kan uitvoer, waarvan baie ten doel het om kwaad aan te rig, asook dat hy die beskerming van God moet vra.
Torus
'n Torus is 'n 3-D geometriese vorm wat deur die draai van 'n skyf met radius r oor 'n sirkel met radius R gevorm is. Indien R > r is die torus 'n kringvormige buisie.
'n Torus kan as volg parametries gedefinieer word:
waar
R is bekend as die "grootradius" en r is bekend as die "kleinradius". Die verhouding R gedeel deur r staan bekend as die aspekverhouding.
Daar is drie verskillende klasse van toruse afhangend van die drie moontlike aspekverhoudings tussen R en r:
Wanneer R >= r is dit maklik om die oppervlak en volume van die torus met behulp van die swaartepuntstelling van Pappus te bereken:
Martika
Martika (gebore 18 Mei 1969) is 'n Amerikaanse aktrise en komponis. Sy is bekend vir haar rolle in die rolprente Breakin' 2: Electric Boogaloo (1984) en The Hooker with a Heart of Gold (2010), en in die televisiereekse Hardcastle and McCormick (1983) en Kids Incorporated (1984).
Vlag van Engeland
Sint Joris het die beskermheilige van Engeland geword in die 13de eeu en die legende van Sint Joris wat ’n draak dood gemaak het dateer uit die 12de eeu.
Soortgelyke vlae
Soos die vlag van Engeland toon die vlag van Georgië ’n rooi Sint Joriskruis op ’n wit agtergrond, maar laasgenoemde verskil deur die gebruik van vier Bolnur-Katskhuri-kruise in elk van die kwadrante.
Boudouard-reaksie
Die Boudouard-reaksie is vernoem na Octave Leopold Boudouard. Dit is die redoksreaksie van 'n mengel van koolstofmonoksied, koolstofdioksied en koolstof wat by 'n gegewe temperatuur in 'n chemiese ekwilibrium verkeer. Dit word soos volg weergegee:
Samestelling van die ewewigsmengsel
Die onderstaande tabel dui die persentasie samestelling van die ewewigsmengsel by verskillende temperature (telkens onder standaarddruk van 100 000 Pa) aan.
Glock GmbH
Glock GmbH (bemark as GLOCK) is ’n wapenvervaardiger met hul hoofkwartier in Deutsch-Wagram, Oostenryk en is vernoem na die stigter Gaston Glock. Hoewel die maatskappy bekend is vir die vervaardiging van slagpenaangedrewe polimeeromhulde pistole, vervaardig dit ook veldmesse, verskansingsgereedskap en kleding.
Glock handwapens word deur gewapende magte en wetstoepassingsorganisasies wêreldwyd gebruik, insluitend die meeste Amerikaanse wetstoepassers. Die handwapens is ook baie gewild by burgerlikes vir persoonlike beskerming en die maatskappy borg ’n kompeterende skietspan wat die wêreld deurreis. Soos op 2007 vervaardig Glock meer as 12 verskillende model van handvuurwapens in sewe verskillende kalibers.
Handwapens
Glock handwapens is algemene pistole onder wetstoepassingsagentskappe en militêre organisasie regoor die wêreld. Die gewildheid van Glock-pistole kan toegeskryf word aan ’n aantal faktore. Die pistole is baie betroubaar, dit kan onder uiterste toestande afgevuur word en dit kan ’n groot verskeidenheid ammunisietipes (9 mm, 10 mm, .40 S&W, .45 ACP, .45 GAP, .357 Sig en .380 ACP) afvuur. Die eenvoudigheid van die Glock-ontwerp dra by tot sy betroubaarheid aangesien dit uit relatief min onderdele bestaan (amper die helfte van ’n tipiese handwapen), wat die onderhoud en herstel baie makliker maak.
Die polimeergeraamte maak die wapens ligter as tipiese staal- of alluminiumgeraamte handwapens. Dit is ’n aantreklike kenmerk vir polisielede en burgerlikes wat handwapens vir verlendge tydperke dra. Die sneller is die enigste aktiewe element; al drie veiligheidslotte word gedeaktiveer wanneer die unieke sneller getrek word, en weer outomaties geaktiveer wanneer die sneller laat los word. Glockpistole het geen handmatige veiligheidslotte nie; die enigste eksterne kontroles buiten die sneller is die slotvrylating en die magasynvrylating. Dit dra by tot die eenvoudigheid van die gebruik en elimineer ’n potensiële probleem wanneer die wapen onder stres hanteer word. Dit bied ook uitstekende balans wanneer die wapen se magasyn vol gelaai is. Die meeste van die staalparte is ’n Glockpistool word met ’n nitreerproses genaamd “Tenifer” behandel, wat die hardheid van die oppervlak versterk en die wapen meer bestand maak teen roes en slytasie.
The Greg Wilson
The Greg Wilson is 'n Amerikaanse akteur, skrywer, en vervaardiger. Hy is bekend vir sy rolle in die rolprente The Hottie & the Nottie (2008) en Endless Bummer (2009), en in die televisiereeks Bones (2005).
Glock GmbH
Handwapens
Hoewel die Heckler en Koch VP70 die eerste handwapen met ’n polimeergeraamte was en 12 jaar voor die Glock 17 gemaak is, het die gewildheid van die Glockpistole ander vervaardigers geïnspireer om te begin met die vervaardiging van soortgelyke polimeergeraamtehandwapens, insluitend die Walter P99, Smith & Wesson Sigma, HS2000 (Springfield Armory XD), Steyr M, Taurus PT 24/7, Caracalpistool, FN Herstal FNP en die Ruger SR9 pistole. Glock val in die middelste prysklas vir kwaliteitpistole: oor die algemeen goedkoper as soortgelyke SIG Sauer-, SIG P226- en Heckler & Kock USP-modelle, maar duurder as die Ruger- en Taurusmodelle.
Buiten die semi-outomatiese handwapens vervaardig Glock ook ’n selekteervuurpistool, die Glock 18, wat in semi-outomaties en outomatiese verstallings afgevuur kan word. Hierdie model is slegs beskikbaar aan wetstoepassingsagentskappe en militêre organisasies.
Messe
Glock vervaardig tans twee mesmodelle, die Feldmesser 78 en die Feldmesser 81.
Die handvatsels en skedes is gemaak van polimeer en is beskikbaar in drie kleure: leërgroen (olyfgroen), sand (die kleur van die strand) en swart.
Verskansingsgereedskap
Glock vervaardig ook die Feldspatsen (veldgraaf) as ’n verskansingswerktuig.
Die Feldspatsen het ’n spitgraaf van geharde staal wat in drie posisies gesluit kan word vir grawe, skep en kap en ’n teleskopiese handvatsel van veselglasversterkte nylon met ’n metaal saaglem wat 175 mm lank is.
Die verskansingswerktuig weeg 650 g en wanneer dit handvatsel op sy langste gestel is, is dit 630 mm lank. Die graaf en handvatsel van inmekaar gevou en verkort word vir maklike vervoer en verpakking in ’n pakkie van 260 mm x 150 mm x 60 mm.
Die verskansingswerktuig word voorsien van ’n nylon verpakking-/vervoersakkie wat aan ’n lyfband of rugsak gemonteer kan word.
Filiale
Glock se huidige internasionale filiale is:
Paralimpiese Winterspele 2006
Die Paralimpiese Winterspele 2006 (Italiaans: IX Giochi paralimpici invernali) is tussen 10 en 19 Maart 2006 in Turyn, Italië, aangebied. Tydens die geleentheid het 474 atlete uit 38 nasies aan 58 items in 5 verskillende sportsoorte deelgeneem. Dit was die negende Paralimpiese Winterspele wat aangebied is.
Die Olimpiese Winterspele 2006 is tussen 10 en 26 Februarie in Turyn gehou.
Toewysing
Die stemming het as volg verloop:
Sporte
5 Paralimpiese sporte is tydens die Spele beoefen.
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die aantal dui op die aantal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Suid-Afrikaanse deelname
Suid-Afrika het aan hierdie Paralimpiese Winterspele deelgeneem, maar kon geen medaljes verower nie.
Aantal medaljes
[[Lêer:2006 Paralympic Games countries.svg|duimnael|400px|Kaart van deelnemende nasies in 2006:
]] [[Lêer:2006 Winter paralympics team numbers.png|duimnael|400px|Aantal atlete volgens deelnemende nasies in 2006:
]] Hier is al die lande wat medaljes by die Spele verower het:
FC Ismaning
FC Ismaning is 'n sokkerklub uit Ismaning in die deelstaat Beiere in Duitsland.
Die klub is in 1921 gestig met die huidige naam. Die jaar 2000 was die suksesvolste in die klubgeskiedenis: nie net is die Oberliga Beiere die eerste keer gehaal nie, maar die Beierse uitklopbeker is ook die eerste keer gewen, wat aan die klub toegang tot die hoofrondte van die DFB-Pokal gegee het. Die klub het hier in die eerste rondte vasgeval teen BV Borussia Dortmund met 0-4.
Boeg
duimnael|regs|150px|Die boeg van 'n vragskip Die boeg of voorstewe van 'n skip is die voorste deel van 'n skip of boot. Die boeg word ontwerp om die skeepsromp se weerstand so laag as moontlik te hou as dit deur die water vaar. 'n Ander oorweging by die ontwerp van 'n skip se boeg is dat dit hoog genoeg moet wees om te verhoed dat water oor die dek spoel. By stadiger skepe kan die boeg ontwerp word om die volume van die skip se vragruim so groot moontlik te maak.
Choctaw
Die Choctaw (ook gespel as Chahta, Chactas, Tchakta, Chocktaw en Chactaw) is 'n inheemse Amerikaans-Indiaanse etniese groep wat oorspronklik gebiede in die suidooste van die Verenigde State (die huidige deelstate Mississippi, Florida, Alabama en Louisiana) bewoon het. Hul taal, ewenens Choctaw genoem, maak deel uit van die Muskogee-taalfamilie.
Die Choctaw is nakomelinge van Indiaanse volke wat deel uitgemaak het van die Hopewell- en Mississippi-beskawings in die oostelike Mississippiriviervallei en langs sy takriviere. 'n Belangrike argeologiese nalatenskap van die Hopewell-beskawing, die groot mensgemaakte Nanih Waiya-aardeheuwel wat sowat 1 700 jaar gelede ontstaan het, word deur die Choctaw as die bakermat van hul volk beskou en steeds as heiligdom vereer. Die heuwel is in 2008 aan die Mississippi Band of Choctaw Indians, een van die Choctaw-stamme wat deur die federale regering amptelik erken word, teruggegee.
Vroeë Spaanse verkenners het teen die middel van die 16de eeu op Choctaw-gemeenskappe van die Mississippi-beskawing afgekom wat in dorpe gehuisves en deur hoofde geregeer is. Volgens die antropoloog John Swanton het die Choctaw hul naam van een van hul vroeë leiers afgelei, terwyl die geskiedkundige Henry Halbert dit as 'n afleiding van Hacha hatak beskou, die Choctaw-term vir "riviervolk".
Landengte
'n Landengte (Engels: isthmus van die Grieks ισθμός, isthmos) is 'n nou strook land wat aan beide kante deur water begrens word en twee groot landmassas aan mekaar verbind. Dit is die omgekeerde van 'n seestraat (wat tussen twee landmassas lê en twee groter waterliggame verbind).
Landengtes is natuurlik geskikte plekke om kanale te bou. Die Panamakanaal, wat die Atlantiese en Stille Oseane verbind, verminder skeepsreistyd tussen die oos- en weskus van die Amerikas drasties. Die Suezkanaal is nog 'n voorbeeld - dit laat verskeping tussen Europa en Asië toe sonder om óm die suidpunt van Afrika te vaar.
Sonequa Martin-Green
Sonequa Martin-Green (gebore 21 Maart 1985) is 'n Amerikaanse aktrise, skryfster, en vervaardiger. Sy is bekend vir haar rolle in die televisiereekse The Good Wife (2009), The Walking Dead (2010), Once Upon a Time (2011), en Star Trek: Discovery (2017).
Benny Rubin
Benny Rubin (2 Februarie 1899 – 15 Julie 1986) was 'n Amerikaanse akteur en skrywer. Hy was bekend vir sy rolle in die rolprente Traveling Saleslady (1935) en High Flyers (1937), en in die televisiereeks I Love Lucy (1951).
Alboransee
Die Alboransee (Arabies: بحر البوران, Latyns: Mare Ibericum, Spaans: Mar de Alborán) is 'n see van die Middellandse See tussen die Iberiese Skiereiland in die noorde, Noord-Afrika in die suide en die Straat van Gibraltar in die weste. Die see grens in die noorde aan Spanje en in die suide aan Marokko. In die weste is die Britse oorsese gebied Gibraltar en in die suide die Spaanse gebiede Ceuta en Melilla geleë. Die see is genoem ná die eiland Alborán in die middel van die see.
Angina pectoris
Angina pectoris (borskaspyn) is 'n drukkende, swaar gevoel en/of pyn in die middel van die bors wat ontstaan as die hartspier nie voldoende bloed kry om sy werk te doen nie. Dit word meestal deur die vernouing van die kroonslagare veroorsaak, dikwels in kombinasie met liggaamlike inspanning of emosie wat die hart vinniger laat klop, en dus meer suurstof benodig. Soos die behoefte aan suurstof verlaag, sal die kondisie verdwyn.
Die pyn wat ontstaan as 'n kroonslagaar skielik deur 'n bloedklont verstop raak, is soortgelyk aan dié van angina, maar is gewoonlik hewiger en hou langer aan. Daarteenoor sal die volledige afsluiting van 'n bloedvat tot 'n hartaanval lei.
Angina kan beheer word deur inspanning te verminder, of deur medikasie te gebruik wat die bloedvate wyer maak (tipiese angina verdwyn byvoorbeeld na die toediening van nitrogliserien). Die verlaging van bloeddruk help ook om die hoeveelheid werk wat die hart moet verrig te verlaag, en het 'n positiewe effek op die kondisie.
Die kans om angina te ontwikkel vergroot as 'n persoon rook, oorgewig is, of aan hoë bloeddruk ly. Ander bydraende faktore is suikersiekte, hoë cholesterol en 'n familiegeskiedenis van mense wat op 'n jong ouderdom (voor 60) hartverwante siektes onder lede het.
Met suikersiekte (diabetes mellitus), in besonder, gebeur dit soms dat die pasiënt nie enige pyn voel nie, terwyl daar 'n ernstige suurstoftekort in die hartspier bestaan. Vroue kla dikwels oor benoudheid na inspanning, of 'n gevoel van duiseligheid in plaas van die tipiese pyn op die bors.
Die kondisie kan gewoonlik met 'n elektrokardiogram (EKG) gediagnoseer word terwyl die pasiënt die simptome ondervind. 'n Normale EKG is egter nie altyd bepalend nie. As daar twyfel bestaan kan 'n inspanningstoets (byvoorbeeld op 'n oefenfiets) uitgevoer word. Beelde van die kroonslagare kan ook met behulp van 'n CT-skandering bekom word.
Antho jia
Antho jia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Bruce Cabot
Bruce Cabot (20 April 1904 – 3 Mei 1972) was 'n Amerikaanse akteur. Hy was bekend vir sy rolle in die rolprente King Kong (1933), Dodge City (1939), McLintock! (1963), en Diamonds Are Forever (1971).
Chott el Jerid
Chott el Jerid of Chott el Djerid, dek 5 000 km² op sy grootste en is die grootste sjot. Dit is in die middel van Tunisië geleë naby die Algerynse grens in die weste en met die oostelike uitloper, Chott el Fejej, strek dit amper oor die hele breedte van Tunisië. Duisende jare gelede was dit deel van die Middellandse See. Die bodem is geheel en al plat en in sout bedek.
duimnael|links|600px|Chott el Jerid, Chott el Fejej, Chott el Gharsa in Tunisië en Chott Melrhir in noordoos Algerië
Lekkerruiktolbos
Die Lekkerruiktolbos (Leucadendron spissifolium subsp. fragrans) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en kom voor in die Langeberg en Outeniekwaberge vanaf Gysmanshoek tot by Woodville Forest Reserve, asook die Swartberg en Kammanassieberge.
Die struik word tot 1.3 hoog en spruit weer uit na 'n brand. Die struik blom van Oktober tot November. Die sade word in 'n tol op die vroulike plant geberg en val eers grond toe na 'n brand en word deur die wind versprei, die sade het vlerkies. Die plant is eenslagtig en daar is afsonderlike plante met manlike en vroulike blomme, wat deur insekte bestuif word. Die plant groei hoofsaaklik in sandsteengrond op die kruine en suidelike hellings op hoogtes van 500 - 1800 m.
In Engels staan dit as die Fragrant spear-leaf conebush bekend.
Die ander subspesies is:
Indo-Ariese tale
Die Drawidiese tale, wat veral in Suid-Indië gepraat word, is nie aan die Indo-Ariese tale verwant nie, maar deur duisend jaar se taalkontak het hulle talle gemeenskaplike kenmerke ontwikkel. Dit vorm 'n taalfamilie in eie reg.
Die grootste tale (volgens moedertaalsprekers) is: Hindoestani (Hindi-Oerdoe, 325 miljoen), Bengaals (190 miljoen), Pandjabi (129 miljoen), Marathi (72 miljoen), Rajasthani (50 miljoen), Gujarati (47 miljoen), Awadhi (40 miljoen), Bhojpuri (40 miljoen), Maithili (34 miljoen), Oriya (32 miljoen), Saraiki (26 miljoen), Sindhi (24,5 miljoen), Magahi (20,7 miljoen), Chhattisgarhi (18 miljoen), Nepalees (16 miljoen), Singalees (16 miljoen), Rangpuri (15 miljoen), Assamees (13 miljoen), Kannauji (9,5 miljoen), Hariyanavi (8 miljoen), Marwari (7,8 miljoen), Konkani (6 miljoen), Bundeli (5,6 miljoen), Kasjmiri (5,5 miljoen), Dogri (4 miljoen), Bhili (3,2 miljoen), Bagheli (2,7 miljoen), Garhwali (2,5 miljoen), Kumaoni (2 miljoen) en Braj (1,6 miljoen).
Universal Pictures
Universal Pictures Corporation (meer algemeen bekend as Universal Studios of net eenvoudig Universal) is 'n Amerikaanse filmateljee besit deur Comcast deur die NBCUniversal Film and Entertainment afdeling van sy volle besit filiaal NBCUniversal.
Dit is gestig in 1912 deur Carl Laemmle, Mark Dintenfass, Charles O. Baumann, Adam Kessel, Pat Powers, William Swanson, David Horsley, Robert H. Cochrane, en Jules Brulatour. Dit is die oudste filmateljee wat oorleef het in die Verenigde State van Amerika.
Antho opuntioides
Antho opuntioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1815 deur Lamarck.
Jou Skaduwee
Jou Skaduwee is Juanita du Plessis se sewende album, in 2006 vrygestel. Die album behaal 2x platinumstatus met verkope van meer as 80 000 eenhede.
Tiemie
Tiemie (van die Griekse woord thymon wat "dapperheid" beteken) is 'n kruidagtige plantsoort met ongeveer 350 aromatiese, immergroen, meerjarige spesies in die familie Lamiaceae en is inheems aan Europa, Noord-Afrika en Asië. Die plantjie is ongeveer 40 cm hoog en het dun, soms draderige steeltjies; die blare is ovaal en baie klein, tussen 4 en 20 mm lank. Die blomme verskyn in digte bondels met 'n oneweredige bloemkop. Die blomme is wit, pienk of pers van kleur, afhangende van die spesie.
SABC3
SABC3 is een van die Suid-Afrikaanse Uitsaaikorporasie (SAUK) se TV-kanale. Die kanaal staan slegs onder die amptelike (Engelse) naam bekend.
Tiemie
Spesies
Daar is ongeveer 350 tiemie spesies, waarvan die bekendste twee T. vulgaris en T. serpyllum is.
SABC3
Die kanaal is in 1996 na 'n herstrukturering van die SAUK se kanale geskep. Hulle saai internasionale programme vanuit die VSA en VK, asook plaaslik vervaardigde programme uit. Die teikenmark is welgestelde Engelse Suid-Afrikaners tussen die ouderdom van 18 en 49 jaar.
Tiemie
Geskiedenis
duimnael|Die regterkantste skets is 'n afbeelding van Thymus deur die Duitse wetenskaplike, Leonhart Fuchs (1545)
Rotten Row
Rotten Row is 'n ruiterpad in Hyde Park in die middestad van Londen wat strek van Hyde Park Corner tot Coalbrookdale Gate. Dit is in 1690 aangelê om 'n veilige roete te verskaf aan koning Willem III as hy van die een na die ander paleis sou reis. Vermoedelik is die naam 'n verbastering van die Franse route du roi, die roete van die koning. In die 18de eeu het die pad ontwikkel tot die bymekaarkomplek van edelmanne en gesiene burgers met hul perde. Hierdie pad is die onderwerp van 'n bekende gedig deur Frederick Lampson.
Edward Bulwer-Lytton
Edward George Earle Bulwer Lytton, 'n skrywer en politikus is gebore op 25 Mei 1803 in Londen. Hy ontvang sy opvoeding deur middel van private opvoeders en ook van Trinity College in Cambridge. Hy sterf op 18 Januarie 1873.
Guy Wilson (akteur)
Guy Wilson (gebore 21 November 1985) is 'n Amerikaanse akteur en vervaardiger. Hy is bekend vir sy rolle in die televisiereekse Days of Our Lives (1965), NCIS (2003), en Breaking Bad (2008).
Edward Bulwer-Lytton
Hy was die outeur van, onder andere, die bekende frase "die pen is magtiger as die swaard" en die openingslyn "dit was 'n donker en stormagtige nag" (it was a dark and stormy night). Alhoewel hy gewild was in sy leeftyd, word hy vandag met swak skryfstyl geassosieer. Die San Jose Staatsuniversiteit in Kalifornië het selfs 'n jaarlikse tong-in-die-kies kompetisie, die Bulwer-Lytton Fiction Contest wat pryse toeken aan die slegste openingslyne.
Bulwer-Lytton het internasionale bekendheid verwerf met sy geskiedkundige roman: "Die laaste dae van Pompeii" in 1834. Sy roman Zanoni is geskryf net voordat die Orde van die Rosekruis weer na vore getree het in die 19de eeu. Zanoni beskryf die lewe van twee rosekruisers van die 18de eeu, Zanoni en Mejnour as die laaste oorlewendes van die Orde van die Rosekruis in die 18de eeu. Verskeie verwysings kom voor na hermitisme, Paracelsus, Cornelius Agrippa, Cagliostro en Mesmer.
Bulwer-Lytton het van jongs af in die paranormaal belang gestel en het hom daaraan toegewy om die okkult te bestudeer. Twaalf jaar na die publikasie van Zanoni het Bulwer-Lytton vir Levi Eliphas ontmoet en het hulle gepoog om die gees van Appolonius van Tyana op te roep deur middel van 'n okkultiese ritueel beskryf in die "Magia Philosphica" geskryf deur Franciscus Patricius.
Rotten Row
James Kirkwood, na wie die dorp Kirkwood in die Oos-Kaap genoem is, het die woonbuurt van sy personeel op sy plaas Hillside in die Sondagsriviervallei ook Rotten Row genoem. Ten spyte van sy verduideliking dat die naam 'n aristokratiese konneksie het, het sy personeel ongelukkig gebly met die naamkeuse en het Kirkwood die naam gewysig.
Tiemie
Geskiedenis
Die woord tiemie kom van die Griekse woord thymon, wat "dapperheid" beteken. Tiemie het sedert die antieke tydperk bekend gestaan vir sy magiese, kulinêre en geneeskundige waarde.
In antieke Egipte is tiemie gebruik by die balseming van mummies. 'n Ou Griekse gesegde, "om na tiemie te ruik", word as loftuiging bedoel. Plinius, 'n natuurfilosoof en skrywer van die Naturalis Historia het in 77 n.C. van tiemie gesê dat "'n afkooksel in asyn aan die slape gesmeer word vir hoofpyn". Hy het dit ook aanbeveel as 'n teengif vir slangbyte en die "gif van seediere".
Romeinse soldate het dit in hulle badwater geplaas om hulle krag en energie te gee tydens gevegte. Romeine het tiemie ook in hulle beddegoed geplaas om nagmerries en swaarmoedigheid te voorkom. Die sterk geur van tiemie is daarnaas ook gebruik as 'n motweerder en as 'n soort ontsmettingsmiddel, waarby tiemie soos wierook verbrand is.
Benediktynse monnike het in die 11de eeu tiemieplante na Sentraal-Europa gebring en die plant vervolgens in kloostertuine gekweek. Die plant het ook vinnig gewone boere se aandag getrek. Hildegard van Bingen en Albertus Magnus het tiemie as 'n waardevolle geneeskundige plant beskryf en aanbeveel. In die Middeleeue het Europese vroue 'n takkie tiemie as deel van 'n aandenking aan hulle ridders gegee wanneer hulle op reis of na oorlog gaan. Dit was ook in dié tyd in Frankryk geglo dat tiemietee jou sou help om feetjies te sien dans. Jong vroue het dikwels 'n boeket van bloeiende tiemie gedra om aan te dui dat hulle bereid sou wees vir 'n romanse.
Rudyard Kipling het geskryf oor wind-bit thyme that smells of dawn in paradise ("wind-gebytde tiemie wat soos sonopkoms in die paradys ruik").
Voedingswaarde
Die volgende tabel bevat die voedingswaarde van twee teelepels (10 ml) gedroogde tiemeblare (2.88 g):
Kulinêre gebruike
duimnael|140px|'n Bouquet garni met tiemie, [[lourierblaar en salie]]
Tiemie is 'n gewilde krui in die moderne kombuis, dit is veral die blare wat gebruik word, alhoewel die blomme ook by tiemie-asyn gevoeg word.
Medisinale gebruike
18px|links Waarskuwing:
duimnael|links|180px|Die blomme van Thymus zygis
Ander gebruike
Die aromatiese blare en blomme van die verskillende tiemie spesies word gereeld in potpourri of ruikers gebruik. Die blomme is veral gewild in ruikers vir pasgebore babas en siekes, as 'n simbool van dapperheid.
Bye vind die blomme onweerstaanbaar en die heuning van bye wat hul stuifmeel slegs van tiemieblomme ontvang, word hoog geag.
Tiemie word ook gebruik as 'n weringsmiddel teen insekte en kweekhuispeste.
Die plant word tans steeds gebruik vir balsemmiddels en 'n mengsel van tiemieolie en alkohol sal papier teen skimmel beskerm.
Kweking
duimnael|Die blomme van Thymus vulgaris
Tiemie aard goed in die omgewing van rose of kool, maar vaar sleg wanneer dit naby wynruit geplant word. Die plant is immergroen en meerjarig, maar moet in die somermaande gereeld besnoei word om te voorkom dat dit te houtagtig word.
Die plant benodig vol son; die wilde tiemie spesies verkies steenagtige gebiede, terwyl die T. vulgaris spesies goed gedreineerde grond verkies wat ietwat alkalies is.
Tiemie saadjies moet verkieslik in die lente gesaai word en klein plantjies dan 23 – 28 cm uitmekaar verplant word. Die plante floreer ook as potplante, mits dit genoeg sonlig kry.
Tiemie kan 'n minimumtemperatuur van tot -28 °C weerstaan, alhoewel dit aangeraai word om die plant in baie koue weer te beskerm.
Die blare se geur is op hul beste in die somer, terwyl die plant blom. Dit word ook aanbeveel om die blare dan te oes en in 'n goed-geventileerde, donker area uit te droog.
Vuyo Mbuli
Vuyo Mbuli (1967-2013) was 'n Suid-Afrikaanse radio- en TV-aanbieder. Hy maak sy radio-debuut in 1995 as nuusleser op SAfm. In 1993 maak hy sy TV-debuut as 'n kontinuïteitsaanbieder op SAUK3. Hy was veral bekend as die aanbieder van die veeltalige ontbytprogram, Morning Live op SAUK2. Hy was vir 13 jaar, vanaf November 1999 tot sy dood in 2013, by die program betrokke gewees.
Ontydige dood
Mbuli het op 18 Mei 2013 die rugbykragmeting tussen die Cheetahs en die Reds in die Vrystaat-stadion bygewoon. Hy het tydens die geleentheid flou geval en is na die Mediclinic in Bloemfontein gehaas, waar hy gesterf het. Volgens die nadoodse ondersoek is hy aan twee bloedklonte in sy longe oorlede.
Saterfries
Saterfries of Saterland-Fries (Seeltersk, Duits: Saterfriesische Sprache) is 'n Wes-Germaanse taal wat deur sowat 2 000 mense hoofsaaklik in die Duitse deelstaat Nedersakse (Saterland) gepraat word. Dit is die laaste dialek van Oos-Fries, wat vandag nog bestaan.
Die naaste tale, wat nou aan Saterfries verwant is, is Noord- en Oos-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.
Metaalverkoling
Metaalverkoling is 'n katastrofiese vorm van korrosie/roes wat plaasvind wanneer vatbare materiaal blootgestel word aan 'n omgewing met hoë koolstof-aktiwiteite. Die roes manifesteer as 'n opbreek van metaal tot metaalpoeier. Die vermoedelike meganisme is eerstens die afsetting van 'n grafietlaag (gewoonlik van koolstofmonoksied (CO) in die dampfase) op die oppervlak van die metaal. Hierdie grafietlaag vorm vermoedelik metastabiele M3C-spesies (waar M die metaal is), wat weg van die metaaloppervlak migreer. In sommige areas word geen M3C-spesies waargeneem nie en dui dit op 'n direkte oordrag van metaalatome in die grafietlaag in.
Die temperature wat gewoonlik met metaalverkoling geassosieer word is hoog (300-850 °C). Uit 'n algemene begrip van chemie, kan dit afgelei word dat die tempo van die reaksie wat metastabiele M3C-spesies vorm by laer temperature, te laag is om beduidend te wees, en by baie hoër temperature is die grafietlaag te onstabiel, sodat CO-afsetting (minstens tot 'n aansienlike mate) nie kan plaasvind nie.
Baie kortliks bestaan daar verskeie voorgestelde metodes vir die voorkoming of vermindering van metaalverkoling; die mees algemene blyk te wees Aluminidebedekkings, legering met koper en die toevoeging van stoom.
Daar is ook 'n goeie opsomming van metaalverkoling en 'n paar voorkomingsmetodes in 'Corrosion by Carbon and Nitrogen – Metal Dusting, Carburisation and Nitridation'.
Meganisme
Daar is hoofsaaklik twee reaksies wat CO omskakel na koolstof wat dan die metaal penetreer en afbreek:
Grumman TBF Avenger
Die Grumman TBF Avenger was 'n bomwerper wat deur die Amerikaanse Vloot gebruik is tydens die Tweede Wêreldoorlog. Vliegtuie gemaak deur General Motors is bekend as TBM. Die vliegtuig het sy nooiensvlug voltooi op 1 Augustus 1941. Die vliegtuie het aan die Slag van Midway deelgeneem en was ook deel van die vliegdekskip USS Hornet se vliegtuie.
Kiel
Die kiel is 'n belangrike onderdeel in die konstruksie van 'n skip of boot. Die kiel vorm as't ware die ruggraat van die skip met die ribbe (spante) wat dwars daaroor vasgemaak word. Seilskepe se kiel steek dikwels diep in die water in. Die dwarskragte van die wind word dan sodoende deur die kiel omgesit in voorwaartse kragte en voorkom dat die boot verlyer (omkantel). 'n Kiel wat ingetrek kan word, staan ook as 'n swaard bekend. 'n Kiel kan ook swaarder gemaak word om die swaartepunt van die skip of boot te verlaag. Sodoende word die stabiliteit van die skip/boot verbeter en kantel die vaartuig nie so maklik om nie.
'n Kiel kan verskillende vorme aanneem en uit verskillende materiale bestaan. By die meeste bote bestaan die kiel uit 'n baie dik plank wat onder aan die skip vasgemaak is. Baie seiljagte het 'n vinkiel met 'n swaar ronding onderaan wat met lood of gietyster gevul is. By die groot tradisionele seilskepe was daar egter slegs sprake van 'n groot kielbalk deur die lengte van die skip. Die nuwe generasie seiljagte soos wat deelneem aan die Volvo Ocean Race het 'n pendelkiel wat aan 'n skarnier aan die skeepsromp se bodem geheg is. Die soort kiel kan dan die teengewig se effek versterk. Tydens die bou van houtskepe word die kiel eerste gevorm waarna die ander elemente daaraan vasgemaak word.
Rick Rude
Rick Rude (7 Desember 1958 – 20 April 1999) was 'n Amerikaanse akteur. Hy was bekend vir sy rolle in die televisiereekse Saturday Night's Main Event (1985) en WCW Monday Nitro (1995).